**Hysbysiad Preifatrwydd Cyflenwyr Prifysgol Abertawe**

Mae'r hysbysiad preifatrwydd hwn yn disgrifio sut rydym yn prosesu data personol ein cyflenwyr. Mae Prifysgol Abertawe wedi'i chofrestru gyda Swyddfa'r Comisiynydd Gwybodaeth ac mae ganddi gyfrifoldeb gyfreithiol am gydymffurfio â’r Rheoliad Cyffredinol ar Ddiogelu Data (GDPR) yn rhinwedd ei rôl fel rheolydd data. Mae'r Hysbysiad hwn yn esbonio sut bydd Prifysgol Abertawe'n casglu, yn cadw ac yn prosesu'ch data personol. Mae Prifysgol Abertawe'n ymrwymedig i ofalu am unrhyw wybodaeth sy'n cael ei darparu i ni, yn unol â'r Rheoliad Cyffredinol ar Ddiogelu Data (GDPR). Drwy gydol yr Hysbysiad hwn, mae'r geiriau "Prifysgol", "rydym", "ein" a "ni" yn cyfeirio at Brifysgol Abertawe ac mae "chi" ac "eich" yn cyfeirio at y rhai sy'n gwneud cais am fod yn un o Gyflenwyr Prifysgol Abertawe.

I sicrhau ein bod yn prosesu eich data personol mewn modd teg a chyfreithlon, mae'n ofynnol i ni roi gwybod i chi:

* Pam rydym yn casglu eich data
* Sut caiff ei ddefnyddio
* Â phwy gaiff ei rannu

Byddwn hefyd yn esbonio pa hawliau sydd gennych i reoli sut rydym yn defnyddio eich gwybodaeth a sut i roi gwybod i ni am eich dymuniadau. Bydd Prifysgol Abertawe'n gwneud yr Hysbysiad Preifatrwydd ar gael drwy'r wefan a phan fyddwn yn gofyn am ddata personol.

**Rheolydd Data**

Prifysgol Abertawe yw'r Rheolydd Data ac mae'n ymrwymedig i ddiogelu hawliau unigolion yn unol â Deddf Diogelu Data 2018 a Rheoliad Cyffredinol ar Ddiogelu Data y DU.

**Manylion cyswllt y Swyddog Diogelu Data**

Mae gan Brifysgol Abertawe Swyddog Diogelu Data a gellir cysylltu â'r unigolyn hwnnw yn [dataprotection@abertawe.ac.uk](mailto:dataprotection@swansea.ac.uk)

**Pa wybodaeth rydym yn ei chasglu amdanoch chi?**

Bydd y Brifysgol yn casglu data personol rydych chi'n ei roi i ni wrth ddarparu gwasanaeth neu nwyddau i'r Brifysgol neu fel rhan o werthuso tendr/dyfynbris.Bydd hyn yn cynnwys eich enw, eich cyfeiriad, eich rhif ffôn neu eich cyfeiriad e-bost preifat os ydych chi wedi'i ddarparu.

Mae'n ofynnol i'r Brifysgol gasglu'r wybodaeth ganlynol gan Unig Fasnachwyr hefyd at ddiben gwirio a dilysu'r manylion banc a ddarperir i ni er mwyn eu hychwanegu at restr gyflenwyr Prifysgol Abertawe.

Bydd yn casglu data personol, gan gynnwys:

* Dyddiad Geni'r Unig Fasnachwr
* Cyfeiriad Cartref yr Unig Fasnachwr

Ni fyddwn yn casglu data personol sensitif.

**Sut bydd eich gwybodaeth yn cael ei defnyddio?**

Gellir defnyddio data personol a ddarperir gan gwmnïau cyfyngedig at ddiben eu hychwanegu at restr gyflenwyr y Brifysgol er mwyn cynnal gwiriadau diwydrwydd dyladwy y mae'n ofynnol i'r Brifysgol eu cynnal yn ôl deddfwriaeth y DU. Rydym hefyd yn gofyn am ddata personol ar ffurf manylion cyswllt os bydd angen i ni ddiweddaru eich manylion yn y dyfodol neu os bydd angen rhagor o fanylion arnom.

Bydd y Brifysgol yn defnyddio'r wybodaeth a ddarperir gan Unig Fasnachwyr i wirio a dilysu'r manylion banc a ddarperir fel rhan o'r broses ychwanegu cyflenwyr newydd. Mae hyn yn sicrhau ein bod yn cynnal y gwiriadau diwydrwydd dyladwy gofynnol i gadarnhau bod manylion bancio a ddarperir gan gyflenwyr yn cyd-fynd ag enw'r cwmni a'u bod yn cydymffurfio â deddfwriaeth y DU. Gofynnir am y manylion hyn ar ffurflen Cyflenwr Newydd ac yna bydd aelod o dîm Caffael Prifysgol Abertawe'n eu mewnbynnu i'n system gwirio manylion banc ar-lein a ddarperir gan Credit Safe. Mae gan Credit Safe fynediad at wybodaeth a ddarperir gan y rhan fwyaf o fanciau'r DU, felly gallwn fewnbynnu manylion sy'n cael eu darparu gan gyflenwyr i ganfod a ydynt yn cyd-fynd â'r manylion sydd gan Credit Safe ai peidio. Nid yw Prifysgol Abertawe'n gallu gweld manylion y banciau neu'r manylion sydd gan Credit Safe. Yr unig fanylion mae'n gallu eu gwirio a'u dilysu yw'r rhai a ddarperir gan gyflenwyr. Ni fydd Prifysgol Abertawe'n cadw'r manylion yn system Credit Safe, ac ni fyddant yn cael eu cofnodi mewn unrhyw system arall ac eithrio ar y ffurflen a ddarparwyd gennych chi. Caiff y ffurflen hon ei hatodi i gofnod y cyflenwr ac ni fydd y manylion yn cael eu defnyddio ar ôl i ni gwblhau'r gwiriad gwirio a dilysu. Efallai bydd angen gwirio'r manylion a ddarparwyd nes ymlaen os caiff y broses ychwanegu cyflenwyr ei harchwilio.

Bydd data personol a ddarperir mewn cysylltiad â chyflenwi gwasanaeth neu nwyddau i'r Brifysgol neu fel rhan o dendr/ddyfynbris yn cael ei ddefnyddio i gysylltu â chi os byddwch yn llwyddiannus ac i sicrhau bod y contract yn cael ei gyflwyno i gynrychiolydd cywir y cyflenwr.

**Beth yw ein sail gyfreithiol dros brosesu'ch data personol?**

Byddwn yn prosesu eich data personol at ddiben y gwasanaeth neu'r nwyddau rydych chi'n eu darparu neu wrth gyflawni contract sydd rhyngom ni a chi.

Mewn perthynas â'r data personol ychwanegol rydym yn gofyn i Unig Fasnachwyr ei ddarparu, rydym yn defnyddio'r wybodaeth hon oherwydd y ddyletswydd sydd arnom o dan Ddeddf Cyllid Troseddol 2017 i gynnal gwiriadau dilysrwydd dyladwy ar gyfer cyflenwyr newydd. Er mwyn cwblhau gwiriadau dilysrwydd dyladwy o fanylion bancio Unig Fasnachwyr, mae angen dyddiad geni a chyfeiriad cartref yr Unig Fasnachwr a enwir arnom. Bydd Prifysgol Abertawe'n prosesu'r wybodaeth bersonol hon i gyflawni amrywiaeth o dasgau cytundebol, statudol neu gyhoeddus, gan gynnwys y canlynol:

* Ein galluogi i ychwanegu cyflenwyr at system ariannol Prifysgol Abertawe ac felly gweinyddu taliadau prynu
* Cyflawni a monitro ein cyfrifoldebau dan ddeddfwriaeth.

Rydym yn ystyried bod prosesu eich gwybodaeth bersonol at y dibenion hyn naill ai'n

angenrheidiol er mwyn cyflawni ein rhwymedigaethau cytundebol i chi (e.e. prosesu

taliadau am nwyddau a gwasanaethau a dderbyniwyd) neu'n angenrheidiol i gydymffurfio â

rhwymedigaeth gyfreithiol (e.e. adroddiadau i HMRC).

Ni fyddwn yn defnyddio eich gwybodaeth bersonol i wneud penderfyniadau hollol awtomataidd ar faterion sy'n effeithio arnoch chi.

**Pwy sy'n derbyn eich gwybodaeth?**

Bydd gwybodaeth amdanoch chi'n cael ei rhannu, fel y'i caniateir neu fel sy'n ofynnol dan y gyfraith, ar sail gyfrinachol ac wedi ystyriaeth, â nifer o sefydliadau allanol, gan gynnwys y rhai canlynol:

* Adran Gaffael Prifysgol Abertawe
* Platfform ar-lein Credit Safe
* Adrannau perthnasol y Llywodraeth, Cyllid a Thollau EM
* Fel rhan o’n cyfranogiad yn y Fenter Twyll Genedlaethol
* Archwilwyr ar adegau ac yn ôl yr angen.

Ac eithrio fel y'i nodir uchod, ni fyddwn fel arfer yn cyhoeddi gwybodaeth bersonol amdanoch chi nac yn ei datgelu i ymholwyr neu sefydliadau allanol eraill oni bai eich bod wedi gofyn i ni wneud hynny neu wedi cydsynio i hynny.

**Trosglwyddo i drydydd gwledydd a'r mesurau diogelwch sydd ar waith**

Ni fydd y Brifysgol yn trosglwyddo data i wledydd y tu allan i'r DU.

**Am ba gyfnod caiff eich gwybodaeth ei chadw?**

Byddwn yn cadw'r data personol rydych chi wedi'i ddarparu i ni am hyd eich cyfnod fel un o gyflenwyr Prifysgol Abertawe. Efallai y bydd yn ofynnol i ni gadw eich gwybodaeth ar ffeil i fodloni gofynion archwilio.

**Diogelwch eich gwybodaeth**

Dylech chi anfon gwybodaeth atom mewn e-bost wedi'i amgryptio. Yna byddwn yn atodi'r ddogfen sy'n cynnwys yr wybodaeth i'n system ariannol nad yw'n hygyrch i neb ond staff Prifysgol Abertawe sydd â'r manylon mewngofnodi diogel. Staff yr Adran Gaffael fydd yr unig bobl i weld yr wybodaeth bersonol wrth iddynt gynnal gwiriadau diwydrwydd dyladwy ac ni chaiff yr wybodaeth a ddarparwyd ei chofnodi ar unrhyw system arall. Bydd y ffurflenni Cyflenwr Newydd sy'n cynnwys data personol yn aros ar y system ariannol ac ni chânt eu storio ar unrhyw system arall ac ni fyddant ar gael i neb ond staff Prifysgol Abertawe sy'n defnyddio manylion mewngofnodi diogel.

**Pa hawliau sydd gennych?**

Mae gennych hawl i gael mynediad at eich gwybodaeth bersonol, i wrthwynebu i'ch gwybodaeth bersonol gael ei phrosesu, i gywiro, dileu a chyfyngu ar fynediad at eich gwybodaeth bersonol a'i throsglwyddo. Ewch i dudalennau gwe Diogelu Data'r Brifysgol i gael rhagor o wybodaeth am eich hawliau. Dylid anfon ceisiadau neu wrthwynebiadau yn ysgrifenedig at Swyddog Diogelu Data'r Brifysgol/Swyddog Cydymffurfiaeth y Brifysgol (Rhyddid Gwybodaeth/Diogelu Data), Swyddfa'r Is-ganghellor, Prifysgol Abertawe, Parc Singleton, Abertawe, SA2 8PP E-bost: [dataprotection@abertawe.ac.uk](mailto:dataprotection@swansea.ac.uk)

**Sut i gwyno**

Os ydych yn anfodlon ar y ffordd mae'ch data bersonol wedi cael ei brosesu, yn y lle cyntaf gallwch gysylltu â Swyddog Diogelu Data'r Brifysgol gan ddefnyddio'r manylion cyswllt uchod. Os ydych yn anfodlon wedi hynny, mae gennych hawl i gysylltu'n uniongyrchol â'r Comisiynydd Gwybodaeth i gael penderfyniad. Gallwch gysylltu â'r Comisiynydd Gwybodaeth yn: - Swyddfa'r Comisiynydd Gwybodaeth, Wycliffe House, Water Lane, Wilmslow, Swydd Gaer SK9 5AF, www.ico.org.uk